( 45 ) 



l'Empereur toute tielle loy que luy [)laira ; niay si sans ce préambule l'hon 

 mettroit ledit Roy d'Aragon en crainte, il pourroit gaignier ledit Grand 

 Capitaine et les aultres grandz de Castillie, leur donnant ce qu'il leur ha 

 prins et leur faisant plus grandz biens pour les tirer à soy ; et semblable- 

 mant pourroit gaignier le Roy de France, faisant novelles pachies • 

 du Royaulme de Naples, et par ainsy pourroit émovoir nouveaulz débat/ 

 contre l'Empereur et mons"" le prince, auxquelz l'hon pourra obvier en 

 prévenant comme dessus. 



» Après ces préambules, en ce mesme temps que ledit Grand Capitaine 

 sortiroit d'Espagnie, pourroit arriver l'ambassadeur de l'Empereur en la 

 court du Roy catolique se monstrant de non riens sçavoirdu partemant 

 dudit Grand Capitaine, et, ensuyvant ces instructions, pourroit ledit am- 

 bassadeur, par toutz bons moyens, tachier de induyre ledit Roy d'Aragon 

 à la union, amityé et vraye intelligence avèque l'Empereur et condescen- 

 dre aux articles dessus déclairés, qui sont toutz raisonables, auxquelz ledit 

 Roy estant en crainte facilement condescendra s'il est asseuré, par moyen 

 d'iceulx, avoir le prince en ses mains en bailliant le s"" Infante, et, si la 

 union s'i peust trover bonne, sera la chosse plus seure et mains dangié- 

 reuse, attendu que celluy qui doibt estre héritier de l'ung est apparant de 

 l'estre de l'aultre ; mais si ledit Roy d'Aragon ne vouloit condescendre à la 

 union et aux condicions raisonables et qu'il voulsist toutjour tenir l'Empe- 

 reur en nécessité comme il ha faict jusques à présent, tiellement qu'il fail 

 list venir à la rompture avèque luy, avant que de venir à icelle rompture 

 seroit très nécessaire que l'ambassadeur qui ira en Espagne eust avèque 

 luy tant et quant lettres missives de l'Empereur et du prince par lesquelles 

 ilz escripvissent à tous les grandz et villes de Castillie. qu'il ne deussent 

 point obéir ledit Roy d'Aragon comme governeur de Castillie, attendu 

 que ledit prince n'avoyt poinct apprové icelluy traictié et que ledit Roy 

 d'Aragon ne l'avoyt pas observé, et que, par icelles lellres, l'hon escrip- 

 visset aux grandz et villes de Castillie qu'ils missent la reyne donna Johanna 

 et les s^s Infantes don Fernando et donna Katelina en bonne et seure 

 guarde jusques à la venue du prince, et qu'il missent ledit Roy d'Aragon 

 dehors desdis Royaulmes et que, ce pendant, en la présence dudit ambas- 

 sadeur, fissent assembler les Estatz et Courtz générales desdis Royaulmes 

 en quelque lieu propice et illèques fissenreslever le |)rince pour Roy et, 

 celon les loys desdis Royaulmes, fussent choisiz les governeurs jusques à 



* Pache, Pacte, accord, convention. 



